Осиё чемпионлар лигаси, 3-саралаш босқичи\n19 февраль. соат 20:00\nАльваро Негредо (с)\nДраган Черан (31-пенальти)\nМарат Бикмаев (50)\nЕгор Кримец (с),\n90+5' Ўйин якунланди. "Ан-Наср" - "Пахтакор" - 1:2. Шота Арвелдзе жамоаси ОЧЛнинг гуруҳ босқичи йўлланмасини қўлга киритди! Табриклаймиз барчани!\n90+5' ВУУУУУҲ! "Пахтакор" ажойиб имкониятни голга айлантира олмади!\n90+2' Вуууууҳ! Нақ юқори тўққизликка кираётган тўпни Қувватов қайтариб қолди. Баракалла, Санжар!\n90+1' Вуууҳ, Яхшибоев! Рақибнинг икки футболчисини алдаб, жарима майдончасига кириб борди. Аммо сўнгги паллада унинг зарба беришига ҳимоячи йўл қўймади\n87' "Ан-Наср" футболчиси ҳужумда фол ишлатди\n84' БААлик футболчилар босимни оширишмоқда. Қуввватов яна яхши ўйнади\n83' Чап қанотдан ҳаволатиб етказилган узатмани Санжар эгаллаб олди\n82' "Ан-Наср"да ўзгариш: Маҳмуд Ҳамис ўрнига Саид Сувайдан туширилди\n81' "Пахтакор"да ўзгариш: Марат Бикмаев ўрнига Игорь Сергеев туширилди\n78' Негредо олис масофадан зарба йўллади. Қувватов эгаллаб олди тўпни\n76' Вууууҳ! Яна бир хавфли қарши ҳужум. Чераннинг узатмасидан кейин Бикмаев жарима майдончасига кирди ва зарба берди. Тўп тўсин устидан ўтиб кетди\n72' "Пахтакор"да ўзгариш: Ҳамдамов ўрнига Яхшибоев ўйинни давом эттиради\n72' Пахтакорчилар яна бир хавфли қарши ҳужум ташкил қилишди. Аммо Раҳматуллаев сўнгги пас беришни қойиллатмади\n71' ВУУУУУУҲ! Қандай қилиб??? Алижонов чап қанотдан жарима майдончасига кириб бориб, юқоридан узатма берди. Бикмаев бош билан берган зарба натижасида тўп тўсинга тегиб қайтди. Дарвоза яқинига етиб келган Ҳожиакбар тўпни эгаллаб олди ва зарба берди. Афсуски, ноаниқ...\n69' Эҳ, Достон! Ҳамдамов чап қанотдан бир рақибдан чиройли тарзда ўтиб кетди. Унинг узатмасидан сўнг тўп на Черанга, на Бикмаевга борди. Ҳимоячи қайтарди\n65' "Пахтакор"да ўзгариш: Садриддин Абдуллаев ўрнига Дилшод Раҳматуллаев туширилди\n64' Арвеладзе шогирдлари тўпни назорат қилишмоқда\n60' Мезбонлар бурчак тўпини ўйинга киритишди. Ҳужум томонидан боши билан зарба берилди. Тўп юқоридан ўтиб кетди\n58' ГОЛ! Зарбани яна Негредо амалга оширди. Бу сафар ҳам Қувватов тўп йўналишини топди, аммо зарба кучли ва аниқ бўлди.\n57' "Пахтакор" дарвозаси томон пенальти! Садриддин Абдуллаев тўпни қўли билан ўйнади ва огоҳлантириш олди\n56' "Ан-Наср"да ўзгариш: Тариқ Аҳмад ўрнига Амир Муборак туширилди\n51' Ронни Фернандес 20 метрлардан аниқ зарба йўллади. Қувватов тўпни эгаллаб олди\n50' ГОООООООЛ! Марат Бикмаееееев, 0:2! Ҳамдамов чап қанотдан ҳаволатиб узатма берди. Марат эса бош билан 3-4 метр масофадан дарвозани ишғол этди\n47' Абдуллаев яхши узатма орқали чап томондан жарима майдончасига кираётган Сайфиевга узатма берди. Фаррухнинг зарбасини дарвозабон эгаллаб олди\n46' Холид Жалол огоҳлантирилди. Черанга нисбатан хавфли ўйнагани учун\n46' Иккинчи бўлимга старт берилди. Тўпни ўйинга "Ан-Наср" футболчилари киритиб беришди.\n45+1' Биринчи бўлим якунланди. Ҳозирча "Ан-Наср" - "Пахтакор" 0:1\n43' Сўнгги 2та бурчак зарбаси пайтида Санжар Қувватов тўпга чиқишда хатога йўл қўйди\n42' "Ан-Наср бурчак тўпини ўйинга киритиб, хавфли вазият яратди. Сўнгги паллада Қувватов тўпни дарвоза устидан ошириб юборди\n39' "Пахтакор" бурчак тўпини ўйинга киритди. Хавфли вазият юзага келмади\n37' Садриддин олис масофадан анча ноаниқ зарба берди\n36' Ўша ҳужумнинг давомида яна бир хавфли вазият яратилди. Алижонов томонидан етказилган узатма учун курашда Черан дарвозабондан устун келди. Аммо Чераннинг зарбасидан кейин тўп дарвоза устидан ўтиб кетди\n36' ВУУУУУҲ! Жаримадан етказилган узатмани ҳимоячилар шундоққина жарима майдончаси ичига қайтаришди. Достон эса 7-8 метрлардан зарба берди. Давроза чизиғи устида турган ҳимоячи муқаррар голдан қутқариб қолди\n36' "Пахтакор" чап қанотдан жарима зарбаси тепиш ҳуқуқига эга бўлди. Тўп олдида Машарипов\n31' ГОООООООЛ! Драган Черан, 0:1! "Пахтакор" ҳужумчиси осонлик билан дарвозани ишғол қилди\n30' "Ан-Наср" дарвозаси томон пенальти белгиланди. Тзп ҳимоячининг қўлига тегди\n27' Машарипов олис масофадан зарба берди. Зарба аниқ, аммо Ийсо ўз ўрнида\n27' Черан томон олис масофадан узатма берди. Драган тўпга ета олмади\n22' Чап қанотдан жарима майдончасига Машарипов томон узатма берилди. Жалолиддин тўпга бироз ета олмади\n19' Алижонов ўнг қанотдан етказиб берган тўпни ҳимоячи кўкраги билан майдон ташқарисига чиқариб юборди\n18' НОАНИҚ! Зарба ноаниқ чиқди. Негредо пенальтидан фойдалана олмади! Бу яхши. Давом этамиз.\n14' Ҳамробеков тўпни қўли билан ўйнагани учун пенальти белгиланди. Ҳамробеков огоҳлантирилди\n12' Вууууууҳ! "Пахтакор" бурчак тўпини комбинация шаклида ўйинга киритди. Алижонов ўнг қанотдан етказган узатмага Бикмаев дарвозабон майдончасига бурчагидан бош билан зарба берди. Бироз ноаниқ. Маратнинг ўзи ҳам афсусда\n11' Алижонов ўнг қанотдан рақиб дарвозаси яқинига узатма/зарба берди. Тўпни Иброҳим Ийсо эгаллаб олди\n8' "Пахтакор" бурчак тўпини ўйинга киритди. Машариповнинг узатмасини ҳимоячи бош билан жарима майдончаси ташқарисига қайтарди. Кримец эса олис масофадан зарба берди. Тўп ҳимоячиларга тегиб қайтди\n3' Ажойиб ҳужум! Машариповнинг пасидан кейин Черан тепган тўпни дарвозабон қайтарди, Ҳамдамовнинг қайта зарбаси ноаниқ чиқди\n2' Дутранинг боши билан берган зарбасини Қувватов бартараф этди\n' Диққат, ўйин бошланиш арафасида. Жамоалар майдонда саф тортишган.\n' Осиё чемпионлар лигасининг 3-саралаш босқичи доирасида "Пахтакор" Бирлашган Араб Амирликларида "Ан-Наср" клуби меҳмони бўлмоқда. Учрашувдан матнли онлайн трансляцияни кузатиб боришга таклиф этамиз


Таниқли қорасувлик имом Рашид қори масжидига расмийлар эътироз билдирди\n15 январ 2021, Тошкент вақти: 23:15\nҚорасув марказидаги Ас-Сарахсий масжиди имоми¸ таниқли қори Рашод Камолов жума намозидан сўнг Қирғизистон Миллий хавфсизлик хизматининг маҳаллий бўлимига¸ пайшанба куни эса¸ милиция бўлинмасига чақиртирилган. Маҳаллий расмийлар Рашод қоридан Таровеҳ намози ва хатми Қуръонни микрофонсиз ўқишни талаб қилмоқдалар.\nҚорасувлик машҳур имом Рашод қори Камоловнинг 11 июль куни жума намозидан сўнг Миллий хавфсизлик хизматига олиб кетилгани Ас-Сарахсий мажсиди жамоасини хавотирга солди.\nОзодликка мурожаат қилган шундай намозхонлардан бири¸ муборак Рамазон кунларида Ас-Сарахсий масжидида Таровеҳ намози ва Қуръон тиловатининг микрофон воситасида ўқилаëтгани Қорасув туман ҳокимига ëқмагани ва шу боис ҳоким масжид ва унинг имомига маъмурий босим ўтказаëтганини билдирди:\n- Мен шу масжидга қатнайдиган намозхонлардан бириман. Маҳалладошлар ҳокимга тескари гапни айтишаяпти. Улар агар масжиднинг пули етмаса¸ ўзимиз пул тўплаб¸ колонкаларни кучайтирайлик¸ бизнинг аëллар хатми Қуръонни эшитиб маза қилаяпти. Айрим ҳовлиларга микрофоннинг товуши эшитилмаяпти¸ шунга микрофонни кучайтирайлик¸ дейишаяпти. Рамазоннинг қолган 15 кунида ҳамма маза қилиб Қуръон хатмлари¸ Таровеҳларни эшитсин¸ дейишаяпти¸ деди Озодликка ўз исми очиқланишини истамаган қорасувлик намозхон.\nОзодлик бу хабар ортидан Қорасув туман ҳокими Тилик билан боғланиб¸ Рашод қори Камолов муридлари хавотир ва эътирозига изоҳ беришни сўради.\nСуҳбат давомида ўзининг ҳам рўзадор намозхонлардан эканини таъкидлаган Қорасув ҳокими¸ Ас-Сарахсий масжидига ҳеч қандай босим бўлмаëтгани¸ масжид имомидан фақат овоз кучайтиргичларни кечқурун ўчириб қўйиш сўралаëтганини айтди:\n- Ҳеч қандай босим бўлгани йўқ. Фақат масжид яқинида яшовчи аҳолидан шикоят тушган¸ овоз кучайтиргичларни ўчирсин¸ биз нафл намозини ўқиëтганда адашиб кетаяпмиз¸ деган мазмунда. Шу шикоят Рашод қорига еткизилди¸ холос¸ деди Қорасув туман ҳокими Озодлик билан суҳбатда.\nЛекин қорасувлик намозхонлар вакили¸ Ас-Сарахсий масжиди ва унинг таниқли имоми Рашод қори Камоловга маҳаллий ҳокимият тизимларидан бўлаëтган бундай талаб-эътирозларни мусулмонларга муборак Рамазон кунлари бўлаëтган босим деб талқин этиб¸ жамоа бундан норозилигини Қирғизистон олий ҳокимиятига билдириш режасида эканини таъкидлади:\n- Қорасув аҳли Рашод қорининг МХХга олиб кетилишидан хавотирда. Бу нарса муборак Рамазонда масжидга келувчиларни камайтириш мақсадида қилинмоқда. Бу эса мусулмонлар ҳуқуқининг камситилиши. Биз бундан шикоят қилиб¸ Қирғизистон президенти Алмазбек Атамбаевга мурожаат ҳозирлаяпмиз. Шунга қўл қўйиш кетаяпти ҳозир¸ деди Ас-Сарахсий масжиди намозхонларидан бири Озодлик билан суҳбатда.\nАйни пайтда Қорасув туман ҳокими Озодлик мухбири билан суҳбатда¸ кичик бир муаммонинг катталашиб кетиши олдини олиш ва орадаги англашилмовчиликка барҳам бериш мақсадида ўзининг тезликда Рашод қори Камолов билан бевосита учрашиб¸ масалани ҳал қилажагини ваъда қилди.


Чўлланиш инсониятга хавф солмоқда - Hidoyat.uz\nЧўлланиш инсониятга хавф солмоқда\nАсосий саҳифа Мақолалар Чўлланиш инсониятга хавф солмоқда\nЧоп этилди Iyun 20, 2020 Чўлланиш инсониятга хавф солмоқдаda fikr bildirishni o'chirish\nЧўлланиш, ер деградацияси ва қурғоқчилик жиддий иқтисодий, ижтимоий ҳамда экологик муаммо бўлиб, дунёнинг кўплаб мамлакатларида озиқ-овқат хавфсизлигига таҳдид солмоқда. Чўлланиш оқибатида жаҳоннинг 100 дан ортиқ мамлакатида истиқомат қилаётган 1,2 миллиард аҳолининг саломатлиги ва фаровонлигига жиддий хавф туғилмоқда.\nБМТ маълумотига кўра, чўлланиш дунё аҳолисининг бешдан бир қисмига таҳдид солаётир. Ҳозир дунёдаги қуруқлик майдонининг учдан бир қисми чўлга айланиш таҳдиди остида қолган. Дунёда деградация жараёнлари натижасида ҳар йили 7 миллион гектар ер майдони қишлоқ хўжалиги оборотидан чиқиб кетмоқда.\nЎзбекистон тупроқ шўрлаши, кўчиб юрувчи қумлар тарқалиш хавфи, чанг бўронлари ва қурғоқчилик муаммоларига дуч келмоқда. Қишлоқ хўжалик фаолиятида яроқли ер майдонларининг камлиги табиат бойликлари ва ер-сув манбаларидан фойдаланишнинг самарадор янги йўналишларини излаб топишни талаб этмоқда.\nМамлакатимизда чўлланишга қарши курашнинг миллий дастури ишлаб чиқилган бўлиб, ушбу дастурга кўра, ерлар деградациясининг ҳажмини қисқартириш ёки унинг олдини олиш, чўлланишга дучор бўлган ерларни қайта тиклаш ишларини амалга ошириш лозим.\nСтатистик маълумотларга кўра, ҳар йили чўлланиш ва қурғоқчилик натижасида 42 миллиард долларга яқин қишлоқ хўжалиги экинлари нобуд бўлади. Ҳеч кимга сир эмас, яқин келажакда минтақамизда иқлимнинг исиши кутилмоқда. Иқтисоди асосан қишлоқ ҳўжалигига мослашган Марказий Осиё мамлакатларида сув танқислиги аллақачон сезила бошлаган. Бунинг оқибатида эса чўлланиш, шўрланиш ва туз шамоллари каби ҳодисалар сони кўпайиб бормоқда. Шунингдек, келажакда иқлимнинг тобора исиб бориши ва чўл зоналарининг кўпайиши озиқ-овқат маҳсулотлари (буғдой, маккажўҳори, шоли ва ҳоказо) етиштиришга салбий таъсир кўрсатиб, ҳайвонот ва ўсимлик дунёсида ҳам кенг кўламли кўчишлар кузатилиши мумкин.\nМамлакатимизда ҳам суғориладиган ер майдонлари йилдан-йилга қисқариб бормоқда. Оролнинг қуриган ҳудудидан туз ва бошқа минерал моддаларнинг шамол орқали тарқалиши, сув тақчиллиги оқибатида чўлланиш даражаси ортаяпти. Қорақалпоғистон Республикаси, Хоразм, Навоий, Жиззах, Сирдарё, Сурхондарё ва Қашқадарё вилоятларида чўлланиш даражаси юқори. Расмий маълумотларга кўра, Ўзбекистонда 22 миллион гектар ер чўлланишга мойил ҳудуд ҳисобланса, мавжуд яйловларнинг 43 фоизи эса инқирозга учраб, чўлланиб бўлган.\nМуаммони тўла ҳис қилмаслик ва унинг ечимига нисбатан бепарволик, соҳага тегишли илмий тадқиқотларнинг камлиги ёки амалиётда улардан фойдаланмаслик оқибатида мазкур масала долзарблигича қолиб кетмоқда. Ҳудудларда саҳрога чидамли саксовул, қандим, черкез каби ўсимликлардан иборат ўрмонзорлар барпо этилиши ўзига хос экотизим пайдо бўлиб, иқлим ўзгаришини юмшатади. Чўл зонада озуқабоп ҳисобланган чогон, терескан, боялич, қайроук каби ўсимликлар кўпайтирилиши озиқ-овқат хавфсизлигини таъминлашга хизмат қилади.\nАграр секторда сув тежайдиган технологияларни кенг жорий этиш ҳам муҳим аҳамият касб этади. Боз устига қишлоқ хўжалигида сувдан оқилона фойдаланиш ернинг мелиоратив ҳолатини яхшилишга, тупроқ унумдорлигини оширишга хизмат қилади. Ҳозир шу каби муаммоларни ҳисобга олиб, юртимизда қишлоқ хўжалигининг кўп сув талаб этувчи тармоқлари сезиларли даражада қисқартирилди. Соҳага сувни тежашга қаратилган кўплаб янги технологиялар жорий этилмоқда. Жумладан, бугунги кунга келиб Ўзбекистонда сув ресурсларидан тежамли фойдаланиш йўналишидаги давлат сиёсатининг натижаси ўлароқ фойдаланилаётган сувларнинг умумий миқдори 1980 йилларга нисбатан йилига 64 миллиард метр кубдан ўртача 51 миллиард метр кубгача камайтирилди.\nСуғориладиган ерларнинг мелиоратив ҳолатини яхшилаш жамғармасининг ташкил этилгани, суғориладиган ерларнинг мелиоратив ҳолатини яхшилашга қаратилган давлат дастури доирасида амалга оширилган ишлар натижасида республика бўйича 1 миллион 200 минг гектардан ортиқ суғориладиган майдонларнинг мелиоратив ҳолати яхшиланди.\nСув ва ер ресурсларини бошқаришдаги иқтисодий механизмлар ва ҳуқуқий асосларни такомиллаштириш ҳамда меъёрий-ҳуқуқий ҳужжатлар талабларига қатъий риоя этилиши устидан назоратни кучайтириш каби масалалар доимий эътиборда бўлиши зарур. Зеро, айнан ер ва сув ресурсларини барқарор бошқариш йўли билан биохилма-хилликни сақлаш, озиқ-овқат хавфсизлигини таъминлаш мумкин.\nЎзбекистон Экологик партияси марказий кенгаши ижроия қўмитаси раиси ўринбосари\nЎзбекистонда коронавирусни юқтирганлар сони 5920 нафарга етди


ГИМНАСТИКАЧИ ҚИЗЛАP ЮТУҚЛАPИ - AmuNews.uz - энг сўнгги янгиликлар\nГИМНАСТИКАЧИ ҚИЗЛАP ЮТУҚЛАPИ\nСпорт инсонни ҳар томонлама чиниқтиради. Ёшликдан спорт билан шуғулланиш болани мустақил бўлишга ундабгина қолмай, ўзига ишончини ошириб, қатъият ва мардлик хусусиятларининг шаклланиши, ғалабага интилиши, мустаҳкам иродага эга бўлиши учун пухта замин яратади. Гимнастиканинг барча турлари инсонда мана шундай хусусиятларнинг мустаҳкамланишида муҳим ўрин тутади. Мазкур спорт тури билан шуғулланиш нафақат инсоннинг жисмоний гўзаллигини шакллантиради, балки унинг феъл-атвори, энг яхши фазилатларини ривожлантиради, иродасини чиниқтиради, олдига қўйган мақсадига эришишга интилишини кучайтиради.\nТуманимиздаги Болалар-ўсмирлар спорт мактабида ҳам ушбу спорт тури билан шуғулланиш учун етарли шароит яратилган бўлиб, уларда ёшлар гимнастика билан мунтазам шуғулланишмоқда. Мактабдаги бадиий гимнастика гуруҳида бугунги кунда 114 нафарга яқин 6 ёшдан 16 ёшгача бўлган спортчи қизларга 4 нафар малакали мураббийлар сабоқ бериб келишмоқда. Маҳоратли мураббийлардан гимнастика сирларини ўрганаётган спортчи қизлар турли мусобақаларда иштирок этиб, совринли ўринларга эга бўлишмоқда. Натижада спортнинг айнан шу тури билан шуғулланиш истагида бўлган қизлар спорт мактабига янада кўпроқ ташриф буюриб, уларнинг сафлари тобора кенгаймоқда.\nСпорт мактабининг бадиий гимнастика гуруҳидаги моҳир спортчилар Маҳлиё Тоирова, Сарвиноз Эрмакова, Асалой Арабоваларни ҳам ота-оналари кичик ёшдан шуғулланишга олиб келишди. Гимнастика залида уларга дастлаб чаққонлик, нафосат, қоматни тик тутиш, тўғри қадам ташлаш каби машқларни бажариш ўргатилди. Кейинчалик эса арғамчи, тасма, тўп, халқа каби жиҳозлардан фойдаланишни, ишлатишни ўрганишди. Шу билан бирга оилада ҳам уларга алоҳида эътибор қаратилиб, машқларни такрорлаб туришларига, ўрганганларини мустаҳкамлаб боришларига имконият яратиб берилди. Натижада бу маҳоратли гимнастикачи қизлар турли мусобақаларда фаол иштирок этиб, ютуқларга эришишди ва нафақат туманимиз, балки бутун Pеспубликанинг фахрига айланишга улгурди.\nЯқинда Тошкент шаҳрида бадиий гимнастика бўйича 9-12 ёшдаги қизлар ўртасида мамлакат миқёсида энг иқтидорлиларни аниқлаш мақсадида ўтказилган “Қиш эртаги” турнирида спорт мактабимизнинг бадиий гимнастика гуруҳи тарбияланувчилари ҳам иштирок этишиб, ғолиб бўлиб қайтишди. Мактабимизда ушбу жозибадор спорт турини мукаммал ўзлаштираётган гимнастикачи қизлардан Маҳлиё Тоирова турнирда 10 ёшлилар ўртасида 1-ўринни, Сарвиноз Эрмакова 12 ёшлилар ўртасида 2-ўринни, Асалой Арабова 9 ёшлилар ўртасида 2-ўринни қўлга киритишга муваффақ бўлдилар. Ўз чиқишларини маҳорат билан ижро этган иқтидорли спортчи қизлар олтин, кумуш медаллар билан қайтдилар.\nМамлакатимизда спортни ривожлантиришга алоҳида эътибор қаратилаётгани туфайли спортнинг бошқа турлари қаторида бадиий гимнастика ҳам тобора оммалашиб бормоқда. Спорт мактабимизда яратилган имкониятлардан самарали фойдаланаётган ва спортда юқори чўққиларни забт этишга қодир иқтидор эгалари кўп. Улар ўзларининг ортидан яна минглаб қизларни соғлом турмуш тарзи сари етаклаш билан бирга нуфузли мусобақаларнинг совриндорлари бўлишга ҳам интилишмоқда.\nМаъмура Матёқубова, туман БЎСМ\nбадиий гимнастика гуруҳи мураббийси.\nСоғлом авлод - юрт таянчи


ЁШЛАР БИЛАН УЧРАШУВ » Кизилтепа тумани хокимлиги\nКизилтепа / Ахборот хизмати / Тадбирлар / ЁШЛАР БИЛАН УЧРАШУВ\nСектор раҳбари ва ёшлар учрашувининг навбатдагиси бугун 16-умумий ўрта таълим мактабида ўтказилди.\nУшбу учрашувда туман ИИБ бошлиғи, 3-сектор раҳбари Ю. Б. Эшмуродов иштирок этди.\nУчрашув давомида Ю. Эшмуродов ёшлар билан суҳбатлашаркан, уларга ўз ҳаёт йўли, бугунги ёшлар учун мамлакатимизда яратилган имконият ва шароитлар ҳақида алоҳида тўхталиб ўтди.\nЁшлар ҳам ўзини қизиқтирган саволлар ва таклифлар билан учрашувда фаол иштирок этишди.\nУчрашув сўнгида фаол ёшлар китоблар билан тақдирланишди.


Палата ва унинг ҳудудий бўлинмалари ҳузурида ташкил этилган аттестация комиссиялари йиғилишларининг жадвали Соғлиқни сақлаш вазирлигининг расмий сайтида эълон қилинади.\nЗўрликдан жабр кўрган хотин-қизлар ўртасида ишлар олиб борилишини такомиллашлаштириш, шунингдек ўз жонига қасд қилишнинг олдини олиш бўйича чора-тадбирлар белгиланди.\nТадбир ҳар икки йилда бир маротаба Бухоро шаҳрида ўтказилади. Унинг мақсади - тажрибали ва истеъдодли ҳунармандларни аниқлаш, миллий ҳунармандчиликнинг ноёб ва йўқолиб бораётган намуналарини сақлаш ва қайта тиклаш.\nҲудудларда жамоат транспорти фаолиятини такомиллаштириш чора-тадбирлари белгиланди.


Ислом дини ҳақида – Самарқанд – Ер юзининг сайқалидир…\nBo'lim: Ислом дини ҳақида\nДинимиз ҳақида қисқача маълумотлар ва Исломнинг беш устунини ташкил қиладиган ибодатлар ҳақида билимлар келтирилади.\n11/06/2018 18/05/2019 admin\nЗамзам суви ичишни бошлашдан аввал шу дуо: «Бисмиллоҳир-раҳмонирроҳим Аллоҳумма инний асалука ъилман нафиъан ва рисқан васиан ва шифаан мин кулли даин (ўзбекча маъноси: Эй Аллоҳим! Сендан фойдали-керакли илм, мўл-кўл ризқ ва барча хасталикларга шифо беришингни сўрайман кабидир)» дуо ўқилади ва қиблага қараб тик турган ҳолда уч ютумда замзам суви ичилади. Меҳмондорлик дастурхонида меҳмоннинг дуоси: «Аллоҳумма борика лаҳум фимо роззоқтаҳум вағфир лаҳум варҳомҳум( ўзбекча маъноси: Аллоҳим! Бу уй(дастурхон) эгаларига берган ризқларда баракат эҳсон айла, уларнинг гуноҳларини кечир ва уларга марҳамат айла)» Ифтар дастурхонида меҳмоннинг дуоси: «Афтара индекумус-саимуна ва акала таомакумул-аброру ва…\nКўп ҳурматли дин қардошимиз Профессор Акрам Буғра Акинжи «Туркия» газетасининг 20.06.2016 сонида Қуръони каримнинг қандай қилиб китоб шаклига келтирилгани ҳақида кўп қимматли тарихий маълумотлар эълон қилди. Биз уни ўзбекчалаштириб ўқувчиларимиз диққатига ҳавола қилишни фойдали топдик. Марҳамат ўқинг, ўрганинг, ўша тарих қуйида эълон қилинаяпти. Қуръони карим қандай қилиб мусҳоф шаклига келтирилди? Муаллиф: Проф. Др. Акрам Буғра Акинжи Ҳазрати Пайғамбарнинг асҳоби(дўстлари) мусулмонларнинг муқаддас китоби келажак насилларга етишрилишида буюк хизматлар қилишдилар. Масалан, Қуръони карим ҳазрати Абу Бакр халифалиги замонидаёқ бир китоб шаклида бир жойга йиғиштирилган эди. Қуръони каримнинг бугунги китоб шаклининг илк…\n01/08/2015 01/05/2020 admin\nТаровиҳ намози дуолари: А) Таровиҳ намозини бошлашдан олдин шу дуолар ўқилади: Субҳона зил мулки вал-малакут. Субҳона зил-иззати вал азамати вал жалоли вал жамоли вал жабарут. Субҳонал маликил мавжуд. Субҳонал маликил маъбуд. Субҳонал маликил ҳаййиллазий ло яному ва ло ямут. Суббуҳун, қуддусун Раббуно ва Раббул малоикати варруҳ. Б) Рамазоннинг биринчи ўн беш кунларида “Марҳобан, марҳобан, марҳоба ё шаҳри Рамазон. Марҳобан, марҳобан, марҳоба ё шаҳрал – баракати вал гуфрон. Марҳобан, марҳобан, марҳоба ё шаҳрат-тасбиҳи ват-таҳлили ваз-зикри ва тиловат – ил Қуръон. Аввал Ҳу, охир Ҳу, зоҳиру Ҳу, ботину Ҳу ё ман ло…\nЗакот беришни фарз этадиган бойликнинг миқдори ҳақида. Исломиятга кўра,Эр хотиннинг молу мулки алоҳида-алоҳида ҳусобланади. Улардан қайси бири закот бериши лозим бўлган даражада бадавлат бўлса, ўшаси қоидага мувофиқ закотини беради. Савол: Закот беришни фарз этадиган бойликнинг ҳисоби қандай ўлчанади? Жавоб: Закот нисоби, 20 мисқол (замонамиз ҳисобида 96 грамм) олтин ёки шунча олтин миқдоридаги қоғоз пул, ёки тижорат молларидир. Қурбонлик қилиш нисобига эга бўлганлар закот бериши фарз бўлган бой-бадавлатлар ҳисобланади. Бой кишининг закот олиши жоиз бўлмайди. Кишининг бойлиги закот нисобига етишганидан бошлаб бир йил ўтганидан сўнгра закот бериши фарзи бўлади. Кириш қисмида…\nПағамбаримиз (сав) тозалик ҳақидаги тавсиялари :\n1. Ислом дини тозаликни (ҳамма нарса ва ишларда) диний шартлардан бири қилиб? тасдиқлагандир. Ҳадиси шарифда, “Тозалик, иймоннинг яримидар”, (Муслим, Таҳорат 1) дея марҳамат қилинади. Шу сабабдан Ислом дини тозаликка ниҳоят жиддий аҳамият беради. Пайғамбар ҳазратлари, мусулмонларни доим тоза табиат бўлишга чақирарди. 2. Ибодатларнинг қабул этилишининг биринчи шарти, моддий ва маънавий тозалик бўлгани сингари, иймон камолатининг шарти ҳам тозаликдир. 3. Таҳорат калимаси (бу сўзнинг ўзбекча маъноси, тозалик демакдир), Қуръони каримда турли хил шаклларда ўттиз бир марта учрайди. Уларнинг яримига яқини…\nДин ва олам., Ислом дини ҳақида, Туркия дафтари.\nМуҳим бир саволга жавоб:\n08/01/2014 11/09/2014 admin\nСавол : Мусулмон бўлиш учун фақат «Калимаи шаҳодат»ни такрорлаш етарлимидир? Жавоб: Фақат «Калимаи шаҳодат»ни такрорлаш етарли эмасдир. Биринчидан олдин қайси динда бўлса, ундан тамоман воз кечиши ва Аментудаги олтита шартларга тўла инониши лозимдир. Биламизки, Амантунинг биринчи шарти, Оллоҳга иймондир. Фақат «Оллоҳга инондим» деб кўявериши ҳам етарли бўлмайди. Оллоҳга қандай инонилади? Қандай Оллоҳга инонилади? Барча нарсаларни яратган Ягона Оллоҳгами ёки ҳеч бир нарсани билмайдиган, сезмайдиган ҳайкаллар-бутларгами? Бунинг учун эса янги мусулмон бўлаётган киши дарҳол Оллоҳу таолонинг сифати зотиясини [Оллоҳу азийм-уш-шон ҳақида мусулмонларга билиши вожиб этилган бешта сифати зотияси бор: 1. Оллоҳу…\nБаъзи диний атамалар ва Намознинг турлари :\n20/08/2013 17/02/2015 admin\nДиний китобларимизда учрайдиган баъзи атамалар: Ибодат – Оллоҳу таолога қуллик қилиш, итоат этиш, бўйин эгишдир. Ниятга боғли қилиниши савоб бўладиган, Оллоҳу таолога яқинликни ифода этадиган ва дуруст бир шаклда бажариладиган таот ва феъл(ҳаракат)дир. Ибодатлар фақат ва фақат Оллоҳ ризосига эришиш учун қилинади. Фақат ягона У, Ўзи ибодатга лойиқ ва муносибдир! Фарз: Қилиниши Оллоҳу таоло тарафидан очиқча кўрсатилган (Қуръони каримда амр этилган) нарсалар ва ибодатлардир. Вожиб: Қилиниши зарурлиги фарзлардаги сингари очиқ билдирилмаган амрлардир. Масалан. витр намози каби. Суннат: Қилинишини Пайғамбар ҳазратлари мақтаган, ўзлари давомли бажарган, қилинаётганини кўрганларида уни ман этмаган нарсалар ва ибодатлардир. Мустаҳоб: Расулуллоҳ(соллаллоҳу алейҳи…


Ҳайит куни қурбонлик сўйиш кимлар учун вожиб? Қурбонликка оид ҳукмлар ҳақида - Zamin.uz\nЧунки, фарз бўлган Рамазон рўзасини тутишликда узрлик инсонларга ён босилган ёки бошқа кунда тутиб бериш рухсат берилган экан, нафл бўлган ибодатда ҳар ким ихтиёри ўзида бўлади.\nҚуръони каримнинг энг кичик «Кавсар» сурасида: «Биз сизга, эй Расулуллоҳ, Кавсарни ато этдик. Шундай экан, Роббингизга намоз ўқинг ва қурбонлик қилинг», дейилади. Муфассирлар ушбу оятлар тафсирида, намоздан мурод – Қурбон ҳайити намози, қурбонликдан мурод қурбонлик сўйиш эканини айтишади. Бундан кўринадики, қурбонлик қилишлик мусулмон, оқил, солиҳ, муқим ва закот бериш қурбига етган инсонга вожиб бўлади.\n— Қўй, эчки, қора мол, қўтос ва туя каби ҳайвонлардан қурбонлик қилинади. Бизнинг Ҳанафий масхабимизда қўй бир киши учун, қора мол ва туя бир нафардан етти нафаргача кишининг номидан сўйилса ҳам бўлади.\n— Алоҳида уқдириш керакки, қурбонлик қилаётганлар қурбонлик ниятини қилиши керак. Масалан дейлик, 5-6 киши қорамол қурбонлик қилишга ният қилди, аммо уларнинг бири: «Ўзи уйга гўшт олишим керак эди, арзонга тушади», деб оддий гўштли бўлиш ниятини қилди. Бу ҳолда бошқаларнинг қурбонлиги ҳам қабул бўлмайди, соқит бўлмайди.\n— Иброҳим алайҳиссалом ўғлини қурбонлик қилишликка ётқизганида ўғли: «Эй отажон мени бўғизлаётган пайтингизда юзимни ерга қаратиб қурбонлик қилинг. Мен сизга ёмон назар билан қараб қўймайин», – дейди. Шу боис, қурбонлик қилишда қўйнинг қулоғини бир қўл билан ушлаб, унинг кўзи тўсилиб, қурбонлик ҳайвонини сўйиш қурбонлик қилиш одоби ҳисобланади.\nИброҳим алайҳиссалом тиғни тортган вақтларида мўжиза юз бериб, тиғ Исмоил алайҳиссалом бўйинларни кесмайди.\nқурбонлик сўйиш Ҳайит “Замин” янгиликларини “Telegram”да кузатиб боринг


Мудраган кутубхоналар уйғонмоқда\n26 ноябр 2020, Тошкент вақти: 12:26\nСобиқ иттифоқнинг энг ўқимишли халқларидан ҳисобланган ўзбеклар қорин тўйғизиш илинжида бугун қўлига китоб олмайдиган жамиятга айланиб бормоқда.\nЎзбекистонда жорий йилнинг май ойидан ишга тушириладиган электрон кутубхона тармоғининг қоронғу жавонларда чанг босиб ëтган китоблар дунëсига жон олиб кириши умид қилинмоқда.\nХоразмлик 23 ёшли Ойбек умуман китоб ўқимайдиганлар тоифасидан. У мактаб даврида битта шеърий китобни ўқиган¸ холос. Ойбек ҳозирда номини ҳам эслай олмайдиган ушбу китоб унинг шу ёшигача ўқиган ягона китоби.\n- Китоб ўқиш менга ëқмайди. Сабаби рўзғор тебратиш учун ишлаш керак. Эрталабдан кечгача ишлаймиз. Кун бўйи ишлагандан кейин кечқурун китоб ўқишга вақт йўқ. Дам олиш керак.\nЭнди мактабда дарсликларни ўқиганмиз. Адабий китобларни умуман ўқимаганман. Синфдошлардан қизларнинг ичида ўқийдиганлари бор эди. Ўғил болаларнинг ҳеч биттаси ўқимас эди. Шеърлар ëзилган биттагина китоб ўқиганман, холос¸ дейди\nТошкент вилоятида яшовчи ўқитувчи Улуғбек Усмоновга кўра, кейинги пайтда Ойбек сингари китоб ўқимайдиганлар кўпчиликни ташкил қилади. Улуғбек муаллим одамларнинг китоб ўқимай қўйганига бир қанча сабаблар келтиради.\n- Ҳозирги кунда китобхонлар ниҳоятда камайиб кетди. Буларнинг асосий сабабларидан биттаси жаҳон адабиëти ëки рус адабиëти классикларининг ҳозирги пайтда лотин алифбосига ағдарилмаганидир.\nИккинчидан, китоблар ниҳоятда қиммат бўлиб кетган. Ҳозир ўртача ҳажмдаги китобларнинг нархи 10 минг сўм атрофида туради. Мактаб кутубхоналари ҳам олдингига қараганда қашшоқлашиб кетган.\nАсосий сабаблардан яна биттаси олдин мактабларда¸ олий ўқув юртларида китобхонларга катта аҳамият бериларди. Китобхонлик кечалари ўтказиларди. Болаларнинг кўпчилиги мактаб¸ туман¸ вилоят кутубхоналарига обуна бўларди. Ҳозир бу нарсалар жуда ҳам қийин. Чунки болаларнинг аксарияти тирикчилик билан банд¸ дейди Улуғбек Усмонов.\nАндижон шаҳридаги “Бобур” номли ахборот- кутубхона маркази директор ўринбосари Гулнора Исмоилова андижонлик кутубхоначилар бу каби муаммоларни ҳал қила олганларини айтади.\nУнга кўра, кейинги йилларда ахборот- кутубхона марказига келаётган китобхонлар сони ошиб бораётир.\n- 2000 йилда 17 минг 600 та китобхонга хизмат кўрсатган бўлсак¸ 2006 йилда 19 минг 900 китобхонга хизмат кўрсатганмиз. Бу ҳозир яна ошган. Ҳозир 21 мингта¸ дейди Гулнора Исмоилова.\nГулнора Исмоилова китобхонлар кўпайишига хизмат кўрсатиш турларининг ошиб бораётгани сабаб бўлаётганини айтади. Шунингдек, Ўзбекистонда сўнгги йилларда электрон кутубхоналар тизими ташкил этиш ҳаракатлари ҳам¸ ўқувчилар сони ошиғига ëрдам берган.\nАйни кунларда Республика ахборот-кутубхона маркази Ўзбекистон алоқа ва ахборотлаштириш агентлиги қошидаги Ёш дастурчиларни тайёрлаш ва қўллаб қувватлаш маркази билан ҳамкорликда автоматлаштирилган тизимни ишлаб чиқди.\nЁш дастурчиларни тайёрлаш ва қўллаб қувватлаш маркази ходими Дилмурод Каримбердиев айни лойиҳа раҳбари. Унга кўра, ушбу дастурий таъминотдан фойдаланиш осон ва қулай бўлгани учун уни ҳар қандай кутубхонада қўллаш мумкин. Бу эса, Каримбердиевга кўра, китобхонларга хизмат кўрсатиш сифатини яхшилайди.\n- Ахборот кутубхоналар марказининг автоматизициялаштирилган дастурий таъминот тизимини ишлаб чиққанмиз. Бир нечта кутубхоналарни жамлаштирган система бўлади. Ҳамма маълумотлар битта ягона базада сақланади.\nКитобхон ўз уйида ўтириб¸ кутубхонада қанақа китоблар борлигини билиши мумкин. Шунингдек, электрон дарсликларни қидириш¸ буюртма бериш мумкин¸ дейди Дилмурод Каримбердиев.\nДилмурод Каримбердиевга кўра, марказлаштирилган тармоқ орқали бир қанча кутубхона ва китобхонлар ўртасида ахборот алмашиниши таъминланади.\nГулнора Исмоилова автоматлаштирилган тизим йўлга қўйилгач¸ китобхонлар сони янада ошишига ишонади. Суҳбатдошимизга кўра, айни пайтда Андижондаги “Бобур” номли ахборот-кутубхона марказига келаётган китобхонлар орасида турли ёшдаги одамларни учратиш мумкин. Улар орасида ҳатто 100 ёшли отахон ҳам бор.\n- 100 ëшли китобхонимиз ҳам бор. Ҳафтада икки-уч марта албатта келади. Фамилияси Берганов. Эски шаҳар қисмида яшайди. Уйи кутубхонамизга яқин. У 100 ëшдан ўтди. Ҳар куни газеталаримиздан фойдаланади¸ дейди Гулнора Исмоилова.\nГулнора Исмоиловага кўра, андижонлик китобхонлар асосан ижтимоий-сиёсий мавзулардаги китобларни ўқишни маъқул кўрар экан.\nАлбатта Ўзбекистондаги кутубхоналарни Европа ва АҚШдаги замонавий кутубхоналар билан солиштириб бўлмайди. Шунга қарамай, ўзбек кутубхоначиларининг гувоҳлик беришларича, бир пайтлар гавжум бўлган Ўзбекистон кутубхоналарига ҳам китобхонлар қайта бошлаганлар.


2017 йил 30 июнь куни соат 10-00 да “Қўқон суперфосфат заводи” АЖ акциядорларининг 2016 йил якуни бўйича йиллик умумий йиғилиши бўлиб ўтади.\nАкциядорлар умумий йиғилишида иштирок этиш учун жамият акциядорларининг реестрини шакллантириш санаси 26 июнь 2017 йил.\nЖамият бошқарувининг 2016 йил якуни буйича Бизнес-режа параметрларининг бажарилиши ва 2016 йилдаги жамиятни ривожлантириш стратегиясига эришиш бўйича кўрилган чора-тадбирлар тўғрисидаги ҳисоботини тасдиқлаш;\nЖамиятнинг 2016 йил молия-хужалик фаолиятини текшириш натижалари бўйича ташқи аудитор хулосасини тасдиқлаш;\nЖамиятнинг 2016 йил якуни молиявий фаолиятини текшириш натижалари бўйича тафтиш комиссияси ҳисоботини тасдиқлаш;\nЖамият бошқарув раиси ва ижро органи аъзолари билан тузилган меҳнат шартномасини амал қилиш муддатини узайтириш ёки қайта тузиш;\nЖамият кузатув кенгашининг 2016 йил якуни бўйича ҳисоботини тасдиқлаш;\nЖамиятнинг бухгалтения баланси ва молиявий натижалар тўғрисидаги ҳисоботларини тасдиқлаш;\nЖамиятнинг 2016 йил якуни буйича жамият ихтиёрида қолган соф фойдани тақсимлаш ва дивиденд миқдорини, уни тўлаш тартибини тасдиқлаш;\nЖамиятнинг 2017 йил учун “Бизнес-режа”сини тасдиқлаш;\nЖамиятнинг ўрта ва узоқ муддатга мулжалланган ривожлантириш стратегиясини тасдиқлаш;\nЖамиятни 2017 йилга кузатув кенгаши аъзоларини сайлаш;\nЖамиятни 2017 йилга тафтиш комиссияси аъзоларини сайлаш;\n13. 2017 йил молия-хўжалик фаолиятини текшириш учун жамият аудиторини танлаш ва унга тўланиши лозим бўлган хақ миқдорини белгилаш.


Александр Шустов: Россия-Ўзбекистон муносабатлари Тошкент позицияси билан белгиланади | Institute for War and Peace Reporting\nАлександр Шустов: Россия-Ўзбекистон муносабатлари Тошкент позицияси билан белгиланади\nРоссия стратегик тадқиқотлар марказининг етакчи эксперти Александр Шустов NBCentralAsiaга берган интервьюсида АҚШ ва Ўзбекистон алоқаларининг фаоллашуви, бу мамлакатнинг КХШТдан чиқиши ҳамда Кремлнинг Қирғизистон ва Тожикистондаги ГЭСлар қурилишини қўллаб-қувватлаши (бу эса Тошкентнинг ғашига тегаётгани аниқ) қабатида Москва ва Тошкент муносабатлари истиқболи ҳақида сўз юритди.\nNBCA: Сўнгги пайтларда Ўзбекистоннинг ташқи сиёсий йўналиши Ғарбга томон ўзгаргани ҳақида борган сари кўп гапирилмоқда. Бу айниқса мамлакат Коллектив хавфсизлик шартномаси ташкилотидан чиққанидан кейин янада кўпроқ сезиладиган бўлди. Бундай бурилиш, сизнингча, нима билан боғлиқ?\nАлександр Шустов: Таҳлилчиларнинг кўпчилиги Ўзбекистон АҚШдан ҳарбий ва сиёсий хавфсизлик кафолатини олган, деган хулосага келганлар. Акс ҳолда, АҚШ 2014 йилда ўзининг Афғонистондаги ҳарбий ҳозирлигини сезиларли даражада қисқартириш ёки уни тугатишни режалаштириб турган бир пайтда Ўзбекистоннинг КХШТдан чиқиш қарорини тушунтириш мушкул.\nЎзбекистон ташқи сиёсий йўналишининг Россиядан узоқлашиши анча олдин бошланган. 2008-2009 йилларда Тошкент Ғарбдаги йирик давлатлар билан 2005 йилги Андижон воқеаларидан кейин бузилган алоқаларини тиклаш учун заминни эҳтиёткорлик билан пайпаслаб кўра бошлаганди. Ўрни келганда айтиш керакки, бу алоқалар бузилишини ғарбдаги казо-казолар мутлақо истамагандилар, чунки улар Афғонистонда ҳарбий ҳаракатларни олиб бориш учун Ўзбекистон ҳудудидан фойдаланишдан манфаатдор эдилар. Улар бу ишни жамоатчилик фикри ва оммавий ахборот воситалари босими остида амалга оширишга мажбур бўлгандилар.\nNBCA: Ўзбекистонда қабул қилинган ташқи сиёсий концепция ҳарбий зиддиятлар содир бўлган тақдирда бетараф қолишни назарда тутади. Ташқи ишлар вазири Абдулазиз Комилов Ўзбекистонда АҚШ ҳарбий базаси очилиши режалаштирилмаётганини билдирди, шу билан бирга, у америкалик мутахассислар иштирокида аллақандай мувофиқлаштирувчи штаб пайдо бўлиши мумкинлигини истисно қилмади. Расмийлар шу йўсин нейтрал изоҳотлар билан ғарб ҳарбий ҳозирлиги кучайишини яширишни истаяптилар, десак бўладими?\nШустов: Ўзбекистон ҳудудида АҚШ ҳарбий базаси пайдо бўладими-йўқми – бу борада ҳали аниқ бир гап йўқ. Америка расмийлари ҳам, Ўзбекистон расмийлари ҳам бундай эҳтимолни рад этмоқдалар. Бошқа томондан эса, Вашингтоннинг Тошкент билан алоқаларни, шу жумладан, ҳарбий алоқаларни актив йўлга қўйиш бўйича хатти-ҳаракатлари айнан шу мантиққа мос келаяпти. Бўлмаса, АҚШ Афғонистондан олиб чиқадиган катта миқдордаги қурол-аслаҳа ва ҳарбий техника нима учун Ўзбекистонга қолдирилаяпти? Америкалик 17 нафар юқори лавозимли генерал ва адмиралнинг яқиндаги [изоҳ – 2012 йил октябридаги] Тошкентга ташрифи қандай мақсадни кўзлаган?\nЎзбекистонда АҚШ ҳарбий объектлари пайдо бўлиши эҳтимолдан ҳоли эмас, бироқ улар база деб эмас, транзит марказлари, мувофиқлаштирувчи штаблар ёки шунга ўхшаш ном билан аталади. Бунда кўп нарса америкаликлар Қирғизистондаги «Манас» аэропортидаги [изоҳ – Афғонистондаги коалиция қўшинлари таъминоти учун транзит юк ташиш маркази] ҳозирлигини сақлаб қолиш-қолмаслигига боғлиқ. Қирғизистоннинг янги раҳбарияти 2014 йилда АҚШ базасини чиқариб ташлаш режасини тасдиқлаган, америкаликлар эса бу базани сақлаб қолишга уринишлари ҳақида билдирганлар. Агар уни сақлаб қолишга муваффақ бўлинмаса, америкаликларнинг база учун бошқа жой қидиришларига тўғри келади.\nNBCA: Шу йилнинг сентябрь ойида Қирғизистонга қилган сафари чоғида Россия президенти Владимир Путин Қамбарота-2 гидроэлектростанцияси қурилишини қўллаб-қувватлади ва Қирғизистонда ҳарбий база очиш ҳақида шартлашди, бу эса расмий Тошкентга ёқмаслиги аниқ. Россия Ўзбекистон билан мубоҳасага киришар экан, қирғиз қартасини ишга соладими?\nШустов: Путин Россия базасини очиш ҳақида шартлашгани йўқ. У пайтда Қирғизистонда анчадан буён мавжуд бўлган Россиянинг тўрт ҳарбий объектини жамлаш орқали бирлашган ҳарбий база яратиш ҳақида келишувга эришилди, холос. Бу ҳарбий объектлар ҳеч қанақа аксилўзбек йўналишига эга эмас, улар бевосита Қирғизистон Республикасининг хавфсизлигини таъминлаш ва КХШТнинг жанубий қанотини муҳофазалашга мўлжалланган.\nЙирик ГЭСлар қурилиши ҳақидаги масала эса анча мураккаброқ. Марказий Осиё учун сув масаласи бугунги куннинг ўзида сал бўлмаса нефть ва газдан кўра аҳамиятлироқ бўлиб қолмоқда. Агар Россия бу лойиҳаларда иштирок этишдан четланса, унинг ўрнини бошқа ўйинчилар – тегишли ресурсларга эга бўлган Хитой, Эрон, Ҳиндистон каби давлатлар эгаллаб олади. ГЭСлардан Ўзбекистонга босим ўтказиш воситаси сифатида фойдаланиш имкониятига келсак, Бишкекка ташриф якунларига бағишланган матбуот анжуманида Владимир Путин барча манфаатдор томонларга бу лойиҳаларда, жумладан, уларни бошқаришда иштирок этишни таклиф қилди. Иштирокнинг бундай шакли босим эҳтимолини йўққа чиқаради.\nNBCA: Сизнингча, Тошкент ва Москва алоқалари бундан буён қай йўсинда ривожланади?\nШустов: Россия-Ўзбекистон ҳамкорлиги кўп жиҳатдан Тошкентнинг позицияси билан, унинг АҚШ ва НАТО билан муносабатлари қай йўсинда ривожланиши билан белгиланади. Россия ва КХШТнинг позицияси Ўзбекистон билан алоқаларни узмасликда акс этади. Билъакс, Тошкентнинг ташқи сиёсий йўналиши ўзгарган тақдирда биз уни яна КХШТ таркибида кўришни истардик. Бу иқтисодий алоқалар жабҳасига ҳам дахлдор – Ўзбекистонни ҳеч ким МДҲ иқтисодий майдонидан мажбуран чиқариб юбормоқчи эмас. Аксинча, Москва иқтисодий интеграциялашувдан манфаатдор ва Тошкентнинг эркин савдо ҳудудига кириши фақат олқишланади, холос.


13:06 / 01.09.2020 1329 pdf Ўқиш режими + -\nСалафлар – Исломнинг аввали, яъни биринчи асрларида ўтган саҳобалар, тобеъинлар, табаъа тобеъинлар.\nХалафлар – салафлардан кейин келган мусулмонлар авлоди.\nУлардан ҳар бирининг муташобиҳ сифатлар ҳақида ўзларининг тутган йўллари бўлган. Келаси сатрларда ана шу йўлларнинг ҳар бири билан алоҳида-алоҳида танишиб чиқамиз.\nМуташобиҳ сифатлар ва салафлар\nАллоҳ таолонинг исмлари ва сифатларини мусулмонлар ичидан биринчилардан бўлиб ақоид илми уламолари чуқур ўрганганлар. Ақоид илми уламоларининг барчасининг – эскиларининг ҳам, янгиларининг ҳам, салафларининг ҳам, халафларининг ҳам бу изланишдан мақсадлари битта – Аллоҳ таолони нолойиқ сифатлардан поклаш бўлган.\nСалафларнинг араб тилини билиш ва диний эътиқод даражалари олиймақом бўлганини ҳамма жуда яхши билади. Бунинг устига, уларнинг вақтида турли ихтилофлар, фирқалар, фалсафалар бўлмаган, бўлса ҳам, кучсиз ва таъсирсиз бўлган. Шунинг учун улар бошқа илмлардаги каби, ақоид илмида ҳам турли уринишларга муҳтож бўлмаганлар.\nИмом Абу Ҳанифа раҳматуллоҳи алайҳи ўзларининг «Ал-Фиқҳул-Акбар» номли китобларида қуйидагиларни айтадилар:\n«У Зот Ўз махлуқотларидан ҳеч нарсага ўхшамайди. У Зотга Унинг махлуқотларидан ҳеч нарса ўхшамайди. У Зотнинг сифатларининг барчаси махлуқларнинг сифатининг хилофидир. У Зот бизнинг илмимизга ўхшамас илм билан билади. У Зот бизнинг қудратимизга ўхшамас қудрат ила қодир бўлади. У Зот бизнинг кўришимизга ўхшамас кўриш ила кўради. Аллоҳ таоло Қуръонда юз, қўл ва нафсни зикр қилган бўлса, улар У Зот учун кайфияти йўқ сифатлардир».\nИмом Бухорийнинг шайхи Нуайм ибн Ҳаммод Хузоъий қуйидагиларни айтган:\n«Ким Аллоҳни У Зотнинг махлуқотларига ўхшатса, батаҳқиқ, кофир бўлибди. Ким Аллоҳ Ўзини васф қилган нарсани инкор қилса, батаҳқиқ, кофир бўлибди. Аллоҳ ва У Зотнинг Расули У Зотни васф қилган нарсада ўхшатиш йўқ. Ким Аллоҳ таоло учун очиқ-ойдин оятлар ва саҳиҳ хабарларда келган нарсаларни Аллоҳнинг жалолига лойиқ равишда собит қилса ва Аллоҳдан нуқсонларни қайтарса, батаҳқиқ, ҳидоят йўлига юрибди».\nАввал таъкидлаб ўтганимиздек, бу маънода ҳам салаф, яъни ўтган мусулмон авлодлар ва уламоларнинг тутган йўллари бор нарсани ўзича қабул қилиш, бошқа нарса ҳақида ўйлаб ҳам ўтирмаслик бўлган. Бу масала «Аршга истиво» масаласи номи билан машҳурдир. Чунки бу ҳақдаги ояти карималарда «Алал-Арши истава» бирикмаси Аллоҳ таолога нисбатан ишлатилади. Агар матнни сўзма-сўз таржима қиладиган бўлсак, «Аллоҳ Аршга баробарлашди» деган маъно келиб чиқади. Ўтган авлодлар орасида бу маънони Аллоҳнинг Ўзига ҳавола қиламиз, у ҳақда сўз очмаймиз, деб келишилган. Чунки у вақтда ҳамма яхши тушунчага эга бўлган, содда ҳаёт кечирган ва улар турли фитналарга дучор бўлмаганлар. Шу билан бирга, ушбу масалани кўтариб турадиган баъзи шахслар ҳам топилган. Лекин кўпчилик уларни «фитначи» деб номлаб, ўз фикрларини тарқатишларига йўл қўйишмаган. Шу билан мусулмонлар оммаси тинч-омон юрган.\nҲазрати Умар ибн Хаттоб розияллоҳу анҳудан ҳам худди шунга ўхшаш тасарруфлар содир бўлган. Биргина мисол келтирамиз.\nИмом Доримий ва бошқалар Умар ибн Хаттоб розияллоҳу анҳунинг мавлосидан қуйидагиларни ривоят қиладилар:\n«Субайғ Ироқий мусулмон жангчилар ичида Қуръондаги турли нарсалардан сўрай бошлади. У Мисрга келганида, Амр ибн Осс уни Умар ибн Хаттоб розияллоҳу анҳуга юборди.\nЧопар мактубни олиб кирган эди, уни ўқиб бўлиб: «Бу одам қани?» деди. «Юклар билан», деди у. «Тез топ! Агар кетиб қолган бўлса, сенга аламли уқубат етади!» деди.\nУни олиб келди. Умар унга: «Нималар ҳақида сўрайсан?» деди. У айтиб берди. Умар менга хурмо шохи сўраб, одам юборди. Ўша билан унинг орқасини уриб, яра қилди. Кейин уни қўйиб қўйди ва тузалганидан кейин яна урди. Сўнгра уни қўйиб қўйди ва тузалганидан кейин яна урди. Кейин уни яна уриш учун олдириб келди. Шунда у: «Эй мўминларнинг амири, агар мени ўлдирмоқчи бўлсангиз, чиройли қилиб ўлдиринг. Агар даволамоқчи бўлсангиз, Аллоҳга қасамки, тузалдим», деди.\nУ киши унга ўз юртига кетишга изн берди ва Абу Мусо Ашъарий розияллоҳу анҳуга «Мусулмонлардан ҳеч ким у билан ўтирмасин», деб мактуб ёзди. Бу ҳалиги одамга ниҳоятда оғир бўлди. Абу Мусо Умарга: «Унинг ҳоли яхши бўлди», деб ёзди. У ҳам ўз навбатида: «Одамларга у билан ўтиришларига изн беравер», деб ёзди».\nБу одам Бану тамимлик Субайғ ибн Асал бўлиб, Қуръондаги баъзи оятлардан ихтилофли муаммо чиқаришга уринар эди. Ҳазрати Умар кўрган чорадан кейин у юз кишининг олдига келса ҳам, ҳаммаси тарқалиб кетадиган бўлди. Авваллари у ўз қавмида саййид, пешво эди. Ўшандан кейин ҳақир, хору зор бўлди.\nБу масалада имом Молик раҳматуллоҳи алайҳининг тутган мавқифлари ҳам ҳамманинг таҳсинига сазовор бўлган. Ривоятларда келишича, бир киши имом Молик раҳматуллоҳи алайҳининг ҳузурларига кириб, истиво ҳақида сўраган экан. Шунда имом Молик: «Истиво маълум. Унинг қандайлиги номаълум. Унга иймон келтириш вожиб. У ҳақда савол бериш бидъат. Сен бидъатчи экансан! Буни чиқаринглар менинг олдимдан!» деган эканлар.\nСалафи солиҳларимиз шу йўл билан Аллоҳ субҳанаҳу ва таолонинг поклиги, ўхшаши йўқлиги ва бошқа барча камолот сифатларига бўлган тўғри эътиқодни сақлаб турганлар.\nФарзанд доимо ота-онага ширин сўзларни айтиши вожибдир (бешинчи мақола)\n11:04 / 01.09.2020 910\nХушхабар: Жума намозларини ўқишга рухсат этилди\n17:52 / 01.09.2020 608\n1. Эй одамлар Сизларни бир жондан яратган ва ундан унинг жуфтини яратиб, икковларидан кўплаб эркагу аёллар таратган Роббингиздан қўрқинглар Номини ишлатиб давоми...\n5178 05:00 / 23.01.2017\n8. Қуръоний ваҳийни илҳом ва кашф деган даъво.Қуръони карим ваҳийсини тушуниб етмаслик фақат қадимги мушриклар ва ҳозирги душманларгагина хос эмас. Балки Исломдан давоми...\n3698 15:09 / 11.03.2019\nАраблар ўз асарларини имкон қадар қисқа, ҳатто бир сўз билан номлаган бўлсалар, Аллоҳ таоло бунга хилоф ўлароқ, Ўзининг ваҳий тўплами учун турли исмларни ихтиёр давоми...\n5067 12:01 / 09.11.2018\nНисо сураси 129\n129. Агар, роса ҳаракат қилсангиз ҳам, хотинлар ўртасида адолатли бўла олмассизлар. Бир йўла мойил бўлиб кетиб, баъзисини муаллақга ўхшатиб қўйманг. Агар ислоҳ ва давоми...\n6086 05:00 / 19.01.2017\n251 21:10 / 11 октябрь\n318 20:00 / 05 октябрь\n72530 11:58 / 10.10.2018\n88489 11:56 / 10.10.2018\n5249 14:35 / 11 август


Молия вазирлигида янги лавозим тайинлови амалга оширилди\n08:28 / 01.07.2020\n«Ахборот ҳисоблаш маркази» унитар корхонаси директори тайинланди.\nИкром Жуманиёзов Молия вазирлиги «Ахборот ҳисоблаш маркази» унитар корхонаси директори лавозимига тайинланди.\nМолия вазирлиги ахборот хизмати хабарига кўра, Икром Жуманиёзов 1985 йил Қорақалпоғистон Республикаси, Беруний туманида туғилган. Маълумоти олий. 2008 йилда Тошкент Давлат иқтисодиёт университетини, 2011 йилда Тошкент давлат юридик институтини тамомлаган.\nУ ўз фаолиятини Ташқи иқтисодий фаолият миллий банкининг Банклараро ҳисоб-китоб маркази халқаро ҳужжатли операциялар бошқармасида Экспорт аккредитивлари ва кафолатлар бўлими иккинчи тоифали мутахассиси сифатида бошлаган.\n2013-2015 йилларда Молия вазирлиги Ғазначилиги Методология молиявий ресурслар ва ҳисобларни бошқариш бошқармаси Бюджетнинг ғазна ижроси методологияси бўлимининг бош мутахассиси. 2015 йилда Молия вазирлиги Валюта активлари ва мажбуриятлари бош бошқармасининг Экспортдан тушадиган даромадларни режалаштириш ва мониторинг қилиш бўлимининг бош иқтисодчиси лавозимида, кейинчалик ушбу бошқарманинг Жамлама-таҳлил валюта бўлими бошлиғи ўринбосари лавозимларида фаолият юритган.\n2016 йилда Молия вазирлиги Жамланма ахборот-таҳлил бошқармасининг Назорат бўлими бошлиғи, 2017-2018 йилларда Молия вазирлиги Жамланма ахборот-таҳлил бошқармаси бошлиғи.\nИкром Жуманиёзов тайинловга қадар Молия вазирлиги Ижро назорати ва мурожаатлар билан ишлаш бошқармаси бошлиғи лавозимида ишлаган.\nМолия вазирлиги: Ургутдаги мактаблар таъмири бўйича депутатлик сўровига ўз вақтида жавоб берилган\n2021 йилда ер, сув солиқларини ҳисоблаш ва тўлаш тартиби тушунтирилди\n09:59 / 30.12.2020\nМолия вазирлиги департаментларидан бирига директор тайинланди\n10:24 / 26.12.2020\n«Ёшлар — келажагимиз» жамғармаси келаси йилдан имтиёзли кредит ажратмайди» — Молия вазирлиги